**Treshnish Isles** er en gruppe av små øyer i Hebridene på vestkysten av Skottland. 

Treshnish Isles ligger i de indre Hebridene, ca. 10 km vest for Isle of Mull. Øygruppen består av tre større øyer og en del mindre skjær og båer. Øyene er nå ubebodd men på de små holmene Cairn na Burg More og Cairn na Burg Beg er det rester av gamle borger, trolig fra jernalderen. En liten landsby på Lunga ble frafyttet i 1857.

Geografi
--------

Øyene ligger vest for øyene Gometra og Ulva som igjen ligger vest for Mull, og nord for Staffa. De er forholdsvis lave øyer, men det høyeste punktet på den største øya, Lunga, er på 103 meter over havet. Øyene er av vulkansk opprinnelse og har bratte sider med basaltklipper, og gresskledte topper. Øyene har karakteristsiek profiler og har vært viktige seilingsmerker, særlig gjelder dette Bac Mòr som kan ligne er bredbremmet hatt med høy pull.
Øygruppen omfatter tre større øyer, Bac Mòr (også kjent som Dutchman's Cap) i sør, den største øya, Lunga, i midten og Fladda i nord. I tillegg har men lengst i nord de to holmene Cairn na Burg Mòr og Cairn na Burg Beg, og tallrike små holmer og skjær.

| Øy | Gælisk navn | Areal (ha) | Høyeste punkt (m) |
| --- | --- | --- | --- |
| Bac Beag | *Am Baca Beag* | 6,7 | 27 |
| Bac Mòr | *Am Baca Mòr* | 24,7 | 86 |
| Lunga | *Lunga* | 59,9 | 103 |
| Sgeir a' Chaisteil | *Sgeir a' Chaisteil* | 3,7 | 26 |
| Sgeir an Eirionnaich | *Sgeir an Eirionnaich* | 5 | 15 |
| Fladda | *Flada* | 20,6 | 26 |
| Cairn na Burgh Mòr | *Cairn Bhuirg Mòr* | 3,6 | 35 |
| Cairn na Burgh Beag | *Cairn Bhuirg Beag* | 2,2 | 22 |
|

Plante- og dyreliv
------------------

Lundefugler og lomvi på Lunga med den karakteristiske profilen av Bac Mòr i bakgrunnen
Øyenes øvre deler er hovedsakelig gressbevokst. På grunn av den kraftige gjødslingen fra sjøfugl-koloniene er det svært frodig, og selv om det ikke vokser noen trær her, kan man finne enkelte planter som normalt er typiske skogsplanter, for eksempel klokkeblåstjerne (*Hyacinthoides non-scripta*). Noen steder har det utviklet seg en fargerik blomstervegetasjon.

Øyene har betydelige sjøfugl-kolonier. Vanlige hekkefugler er lunde, lomvi, alke, toppskarv og havhest. På de rike havområdene rundt øyene sees også havsule og havlire ofte. Av pattedyr har øyene en nokså stor bestand av havert, og småhval som nise og delfiner ses ofte. I alle fall på Lunga er det en bestand av forvillede kaniner, som konkurrerer med lundefuglene om gressbakkene.

Næringsliv
----------

Øyene er i dag ubebodd, men om sommeren besøkes de av en god del turoperatører som arrangerer turer for å se på sjøfugl-koloniene ut fra Oban og Mull. Turstiene er lagt opp slik at man kommer ganske nær fuglene.

Referanser
----------

1. ↑  Ordnance Survey Explorer Map (1:25 000) "Isle of Mull North & Tobermory". Sheet 374.

Eksterne lenker
---------------

* Offisielt nettsted Rediger på Wikidata

* (en) Treshnish Isles – kategori av bilder, video eller lyd på Commons Rediger på Wikidata

  


| * v
* d
* r
Øyer i Hebridene |
| --- |
| Indre Hebridene | Ascrib Islands **·** Canna **·** Cara **·** Càrna **·** Coll **·** Colonsay **·** Crowlin Islands **·** Eigg **·** Gigha **·** Iona **·** Isay **·** Islay **·** Jura **·** Kerrera **·** Lismore **·** Oronsay **·** Muck **·** Mull **·** Raasay **·** Rona **·** Rùm **·** Sanday **·** Skye **·** Slate Islands **·** Soay **·** Staffa **·** Summer Isles **·** Tiree **·** Treshnish Isles **·** Ulva |  |
| Ytre Hebridene | Barra  **·** Barra Isles **·** Benbecula **·** Berneray **·** Eriskay **·** Flannan Isles **·** Great Bernera **·** Harris og Lewis **·** Monach Islands **·** North Rona **·** North Uist **·** Rockall **·** Scalpay **·** Shiant Isles **·** South Uist **·** St. Kilda |

|  |  |
| --- | --- |
| Oppslagsverk/autoritetsdata | LCCN **·** GeoNames
 |